text: Kommuner støtter Lillebæltsforbindelse
  09 november 2011 kl. 15.43
  De 22 kommuner i Syd- og Sønderjylland og på Fyn støtter en ny Lillebæltsforbindelse parallelt med den nye Lillebæltsbro.
  Beslutningen blev taget på et møde i kommunernes kontaktråd onsdag.
  Kommunerne har ikke lagt sig fast på, om den nye forbindelse skal være en bro eller tunnel.
  Inden udgangen af 2013 skal Folketinget tage stilling til en udvidelse af vejnettet mellem Fyn og Jylland.
  